《次韵梁守登富览亭》
宋代·林季仲

朝来爽气自横空，蹑屐宁须学谢公。
似此江山何处有，合分风月与人同。
消磨万古潮声里，摇兀千林酒浪中。
欲和阳春无好语，尊前莫笑嗫嚅翁。

作者简介：林季仲[约公元一一三八年前后在世]字懿成，自号芦山老人，永嘉人。生卒年均不详，约宋高宗绍兴八年前后在世。喜为诗，语佳而意新。宣和中进士。高宗时，赵鼎荐为台官，累迁吏部郎。秦桧主和议，季仲引句践事争之，大忤桧，辽罢去。后官太常少卿，知婺州。以直秘阁奉嗣。季仲著有竹轩杂著十五卷，今存六卷，《四库总目》传于世。